बीजापुर (सतेंद्र पन्थ ) – अपने एक दिवसीय प्रवास पर बीजापुर जिले के जांगला पहुंचे प्रधानमंत्री ने महत्वकांक्षी आयुष्मान भारत योजना, हेल्थ वेलनेस सेंटर का सुभारम्भ कर देश की जनता को समर्पित किया । इसके अलावा दल्ली भानुप्रतापपुर रेल लाइन सहित अन्य योजनाओ का लोकार्पण व शिलान्यासः किया । सभा को सम्बोधित करते हुए प्रधानमंत्री मोदी ने कहा कि वनवासी आदिवासी भाइयो को जनधन वन धन और गोवर्धन योजना का लाभ दिया गया तो इनकी जिंदगी बदल जायेगी और गरीबी इनका पीछा करना बंद कर देगी ।